wannaphong/clean_thaiwikipedia huggingface dataset:
# รักษาการแทนประธานาธิบดีสหรัฐ
รักษาการแทนประธานาธิบดีสหรัฐ  เป็นบุคคลที่ใช้อำนาจและหน้าที่ของประธานาธิบดีสหรัฐโดยถูกกฎหมายแม้ว่าบุคคลนั้นจะไม่ดำรงตำแหน่งของตนเอง เป็นคำสั่งที่ตั้งขึ้นซึ่งเจ้าหน้าที่ของรัฐบาลกลางสหรัฐอาจถูกเรียกให้รับตำแหน่ง เมื่อประธานาธิบดีไม่อาจปฏิบัติหน้าที่ได้ ตาย ลาออก หรือถูกถอดจากตำแหน่ง (โดยการฟ้องให้ขับออกจากตำแหน่ง จากสภาผู้แทนราษฎร และวุฒิสภาวินิจฉัยว่ามีความผิด) ในระหว่างดำรงตำแหน่งสี่ปี หรือว่าที่ประธานาธิบดีสหรัฐยังไม่ได้รับการเลือกก่อนวันเข้ารับตำแหน่ง หรือไม่ผ่านการคัดเลือกภายในวันดังกล่าว

การสืบทอดตำแหน่งประธานาธิบดีมีการอ้างถึงหลายครั้งในรัฐธรรมนูญสหรัฐ – หมวด 2 มาตรา 1 ข้อ 6 เช่นเดียวกับการแก้ไขที่ยี่สิบ และการแก้ไขยี่สิบห้า รองประธานเป็นผู้ดำรงตำแหน่งเพียงคนเดียวที่มีชื่อในรัฐธรรมนูญในฐานะผู้สืบทอดตำแหน่งประธานาธิบดี รัฐธรรมนูญหมวด 2 อนุญาตให้รัฐสภากำหนดให้ผู้มีตำแหน่งในสำนักงานของรัฐบาลกลางสามารถดำรงตำแหน่งประธานาธิบดี ในกรณีที่รองประธานาธิบดีไม่อาจปฏิบัติหน้าที่ได้ รัฐบัญญัติการสืบทอดประธานาธิบดีฉบับปัจจุบันประกาศใช้เมื่อปี 1947 และแก้ไขครั้งล่าสุดในปี 2006 ลำดับการสืบทอดมีดังต่อไปนี้: รองประธาน, ประธานสภาผู้แทนราษฎรสหรัฐ, ประธานชั่วคราววุฒิสภาสหรัฐ จากนั้นเป็นหัวหน้ากระทรวงบริหารกลางสหรัฐซึ่งเป็นคณะรัฐมนตรีของประธานาธิบดี โดยเริ่มจากรัฐมนตรีว่าการกระทรวงการต่างประเทศ

หากประธานาธิบดีตาย ลาออก หรือถูกถอดจากตำแหน่ง รองประธานาธิบดีจะกลายเป็นประธานาธิบดีโดยอัตโนมัติ ในทำนองเดียวกัน หากว่าที่ประธานาธิบดีตายในช่วงเปลี่ยนผ่านหรือปฏิเสธตำแหน่ง ว่าที่รองประธานาธิบดีจะกลายเป็นประธานาธิบดีในวันเข้ารับตำแหน่งแทน อีกทั้งรองประธานาธิบดียังสามารถเป็นรักษาการแทนได้ หากประธานาธิบดีไร้ความสามารถ อย่างไรก็ตามหากตำแหน่งประธานาธิบดีและรองประธานาธิบดีทั้งคู่ว่างลง ผู้สืบทอดตำแหน่งตามกฎหมายจะไม่กลายเป็นประธานาธิบดี แต่จะทำหน้าที่ในฐานะประธานาธิบดีเท่านั้น 
จนถึงปัจจุบัน มีรองประธานาธิบดีจำนวน 3 คน ได้แก่ จอร์จ เอช. ดับเบิลยู. บุช , ดิก ชีนีย์ และ กมลา แฮร์ริส ที่เคยทำหน้าที่รักษาการแทนประธานาธิบดี ไม่มีใครที่อยู่ในลำดับการสืบทอดต่ำกว่านั้นเคยได้รับหน้าที่รักษาการแทน

 รายชื่อรักษาการแทนประธานาธิบดีสหรัฐ 

 รักษาการแทนประธานาธิบดี ตำแหน่ง ระยะเวลา พรรค ประธานาธิบดี 165px จอร์จ เอช. ดับเบิลยู. บุช1924–2018 รองประธานาธิบดี 13 กรกฎาคม 1985 ริพับลิกัน โรนัลด์ เรแกน 165px ดิก ชีนีย์เกิด 1941 รองประธานาธิบดี 29 มิถุนายน 2002 ริพับลิกัน จอร์จ ดับเบิลยู. บุช รองประธานาธิบดี 21 กรกฎาคม 2007 ริพับลิกัน 165px กมลา แฮร์ริสเกิด 1964 รองประธานาธิบดี 19 พฤศจิกายน 2021 เดโมแครต โจ ไบเดินที่มา: 

ดูเพิ่ม
 ลำดับการสืบทอดตำแหน่งประธานาธิบดีสหรัฐ
# แคธารีน เฟรเซอร์ เลดีที่ 22 แห่งซอลเทิน
แคธารีน เฟรเซอร์ เลดีที่ 22 แห่งซอลเทิน เกิดเมื่อวันที่ 11 ตุลาคม ค.ศ. 1957 ณ ประเทศสกอตแลนด์) เป็นธิดาคนโตของ อเล็กซานเดอร์ แรมเซย์แห่งมาร์ กับ ฟลอรา เฟรเซอร์ เลดีที่ 21 แห่งซัลทูน "Katharine Fraser, Mistress of Saltoun". Royalist.Info. Archived from the original on 28 September 2011. Retrieved 14 April 2011. เธอเป็นพระนัดดาใน เจ้าหญิงแพทริเซียแห่งคอนน็อต พระปนัดดาใน เจ้าชายอาร์เธอร์ ดยุกแห่งคอนน็อตและสแตรธเอิร์น เฟรเซอร์สืบเชื้อสายมาจาก สมเด็จพระราชินีนาถวิกตอเรีย ผ่านทางสายบิดา เธอยังมีศักดิ์เป็นพระญาติชั้นที่ 3 ใน สมเด็จพระราชาธิบดีคาร์ลที่ 16 กุสตาฟแห่งสวีเดน และ สมเด็จพระราชินีนาถมาร์เกรเธอที่ 2 แห่งเดนมาร์ก ทั้งยังมีสิทธิในการสิบราชบัลลังก์แห่งสหราชอาณาจักรอีกด้วย

 สมรส 
เฟรเซอร์สมรสกับ มาร์ก นิโคลสัน เมื่อวันที่ 3 พฤษภาคม ค.ศ. 1980 มีบุตรดังนี้ "Katharine Fraser". Royal Genealogy. Retrieved 14 April 2011.
 ลูอีส นิโคลสัน
จูเลียต นิโคลสัน
อเล็กซานเดอร์ เฟรเซอร์

อเล็กซานเดอร์ เฟรเซอร์ บุตรชายคนสุดท้อง ได้ใช้นามสกุลของเธอ เนื่องจากต้องดำรงตำแหน่งของมารดา
# คำสัตย์ปฏิญาณเข้ารับตำแหน่งของประธานาธิบดีสหรัฐ
คำสัตย์ปฏิญาณเข้ารับตำแหน่งของประธานาธิบดีสหรัฐ  เป็นคำสัตย์ปฏิญาณหรือคำยืนยันที่ประธานาธิบดีสหรัฐกล่าวไว้หลังจากรับตำแหน่งประธานาธิบดี แต่ยังไม่ปฏิบัติหน้าที่ใด ๆ ถ้อยคำของคำสัตย์ปฏิญาณระบุไว้ในหมวด 2 มาตรา 1 ข้อ 8 ของรัฐธรรมนูญสหรัฐ

หนึ่งในสองของข้อ คำสัตย์ปฏิญาณหรือคำยืนยัน ที่จริงแล้วเป็นเพียงการระบุคำที่ต้องพูด แต่หมวด 6 ข้อ 3 ต้องการให้บุคคลที่ระบุไว้ในนั้น "ผูกมัดโดยคำสัตย์ปฏิญาณหรือคำยืนยันเพื่อสนับสนุนรัฐธรรมนูญนี้" ในทางตรงกันข้าม คำสัตย์ปฏิญาณต้องการมากกว่าคำสาบานทั่วไปและความจงรักภักดี ข้อนี้ทำให้ประธานาธิบดีคนใหม่ต้องสาบานหรือยืนยันว่าเขา "จะพยายามอย่างสุดความสามารถเพื่อปกปักรักษา คุ้มครอง และปกป้องรัฐธรรมนูญสหรัฐ"

ข้อความ
ก่อนที่จะเข้าสู่การรับตำแหน่ง เขาจะต้องทำตามคำสัตย์ปฏิญาณหรือคำยืนยันต่อไปนี้:

การใช้คัมภีร์ไบเบิล
ตามแบบแผนนั้น ประธานาธิบดียกมือขวาขึ้นแล้ววางมือซ้ายไว้บนคัมภีร์ไบเบิลหรือหนังสืออื่น ๆ ขณะกล่าวคำสัตย์ปฏิญาณเข้ารับตำแหน่ง ใน ค.ศ. 1789 จอร์จ วอชิงตันกล่าวคำสัตย์ปฏิญาณเข้ารับตำแหน่งกับแท่นบูชาพระคัมภีร์ที่ยืมมาจากเซนต์จอห์นลอดจ์เลขที่ 1ในนิวยอร์ก และเขาจูบพระคัมภีร์หลังจากนั้นhttp://www.stjohns1.org/portal/gwib "St. John's Lodge No. 1, Ancient York Masons".Joint Congressional Committee on Inauguration Ceremonies website: "Inauguration of President George Washington, 1789" . Retrieved 2009-02-16. ประธานาธิบดีต่อจากนั้นและรวมถึง แฮร์รี เอส. ทรูแมน ได้ปฏิบัติตามด้วย Harry Truman is a notable example, as he bent and kissed the Bible upon taking the oath for the first time, on April 12, 1945, as well as at his second inauguration. ดไวต์ ดี. ไอเซนฮาวร์ เป็นผู้สิ้นสุดประเพณีนี้ใน ค.ศ. 1953 เมื่อเขากล่าวคำอธิษฐานแทนที่จะจูบพระคัมภีร์

ธีโอดอร์ รูสเวลต์ ไม่ได้ใช้พระคัมภีร์ในการกล่าวคำสัตย์ปฏิญาณ เมื่อ ค.ศ. 1901 ทั้งจอห์น ควินซี แอดัมส์ และแฟรงกลิน เพียร์ซWallner (2004), pp. 249–255. สาบานด้วยหนังสือกฎหมายด้วยความตั้งใจที่จะสาบานต่อรัฐธรรมนูญ ลินดอน บี. จอห์นสัน สาบานด้วยตำราสวดมนต์ของโรมันคาทอลิกบนแอร์ฟอร์ซวัน แฮร์รี ทรูแมน, ดไวต์ ไอเซนฮาวร์ , ริชาร์ด นิกสัน, จอร์จ เอช. ดับเบิลยู. บุช, บารัก โอบามา และดอนัลด์ ทรัมป์ แต่ละคนสาบานด้วยพระคัมภีร์สองเล่ม
# จังหวัดยะแม่ที่น
จังหวัดยะแม่ที่น  เป็นจังหวัดของ เขตมัณฑะเลย์ ในตอนกลางของ ประเทศพม่า

 อำเภอ 
จังหวัดยะแม่ที่นมีอำเภอดังต่อไปนี้
 อำเภอยะแม่ที่น
 อำเภอปยอ-บแว
# พิธิวัตต์ สุขจิตธรรมกุล
พิธิวัต สุขจิตธรรมกุล (เกิด 1 กุมภาพันธ์ พ.ศ. 2538) เป็นนักฟุตบอลชาวไทย เล่นในตำแหน่งกองกลางตัวรับ ปัจจุบันได้ลงเล่นให้กับบุรีรัมย์ ยูไนเต็ด ในไทยลีกบุรีรัมย์ เปิดตัว พิธิวัตต์ สุขจิตธรรมกุล ร่วมทัพอย่างเป็นทางการ

ประวัติส่วนตัว
พิธิวัต เกิดวันที่ 1 กุมภาพันธ์ 2538 เริ่มต้นการฝึกฝนศาสตร์ลูกหนังเมื่อปี 2010 จากเจเอ็มจี อะคาเดมี ซึ่งเป็นสถานเพาะบ่มวิชาลูกหนังชื่อดังของโลก จากประเทศฝรั่งเศส ที่มาเปิดอยู่ในเมืองไทย ก่อนที่ปี 2013 “เต้” พิธิวัตต์ จะถูกดึงตัวเข้าสู่เมืองทอง ยูไนเต็ด ทว่าไม่มีโอกาสได้ลงสนาม ทำให้ฤดูกาล 2015/16 ต้องย้ายไปร่วมทัพบีอีซี เทโรศาสน ที่นี่เองเด็กหนุ่มจากจังหวัดระยอง ได้เริ่มโชว์ผลงานเป็นที่ประจักษ์ลงสนามช่วยทีมไป 25 เกม ยิง 2 ประตู
ก่อนที่จะเป็น เชียงราย ยูไนเต็ด คว้าตัวไปเป็นกำลังหลักเริ่มตั้งแต่ฤดูกาล 2016/17 จนถึงกลางฤดูกาล 2021/22 ตลอดกว่า 6 ฤดูกาล ลงสนามช่วยทีมทุกรายการไป 206 เกม ยิง 14 ประตู แอสซิส 14 ประตู ช่วยทีมจากแดนเหนือคว้าแชมป์มาได้ 6 โทรฟี่ พร้อมกับเป็นนักเตะยอดเยี่ยมในปี 2019 อีกด้วย
จากนั้นกลางฤดูกาล 2021/22 กลางรับพลังไดนาโม ได้โยกมาอยู่กับบีจี ปทุม ยูไนเต็ด ก่อนจะรับใช้ทีมจนถึงฤดูกาล 2023/24 ลงสนามไปทุกรายการ 71 เกม ยิง 2 ประตู กับ 7 แอสซิส คว้า 2 แชมป์กับทีม ก่อนจะเป็น “ปราสาทสายฟ้า” บุรีรัมย์ ยูไนเต็ด คว้าตัวมาร่วมทัพ เพื่อเสริมความเหนียวแน่นในแดนกลาง ก่อนเริ่มฤดูกาล 2024/25
ทั้งนี้ พิธิวัตต์ สุขจิตธรรมกุล ถือเป็นนักเตะดีกรีทีมชาติไทย อีกหนึ่งคน ซึ่งติดทีมชาติชุดใหญ่ มาตั้งแต่ปี 2019 จนถึงปัจจุบัน

ทีมชาติ
ในเดือนสิงหาคม พ.ศ. 2560 พิธิวัตได้เหรีญทองในการแข่งขันฟุตบอลในซีเกมส์ 2017 กับทีมชาติไทยรุ่นอายุไม่เกิน 23 ปี

ประตูทีมชาติ
ไทย อายุไม่เกิน 23 ปี
พิธิวัต สุขจิตธรรมกุล – ประตูกับทีมชาติไทย อายุไม่เกิน 23 ปี อันดับที่  วันที่  สถานที่  พบกับ  ประตู  ผลการแข่งขัน  การแข่งขัน1.  23 มีนาคม 2560   ดูไบ สหรัฐอาหรับเอมิเรตส์    3–0  3–0  ดูไบคัพ2.  24 สิงหาคม 2560  เซอลาโงร์ ประเทศมาเลเซีย    1–0  3–0 ซีเกมส์ 2017

เกียรติประวัติ
ทีมชาติ
ไทย อายุไม่เกิน 23 ปี
 ซีเกมส์ ไฟล์:Med 1.png เหรียญทอง (1); 2017
 ดูไบคัพ (1) :  2017

ไทย
 ฟุตบอลชิงแชมป์แห่งชาติอาเซียน: 2563

สโมสร
เชียงราย ยูไนเต็ด
 ไทยลีก (1): 2562
 ไทยเอฟเอคัพ (2): 2017, 2018
 ไทยแลนด์แชมเปียนส์คัพ (1): 2018
 ไทยลีกคัพ (1): 2018
 ฟุตบอลชิงแชมป์สโมสรอาเซียน (1): 2567–68
บีจี ปทุม ยูไนเต็ด
 ไทยแลนด์แชมเปียนส์คัพ (1): 2022
 ไทยลีกคัพ (1): 2023–24

 รางวัลส่วนตัว 
 ผู้เล่นยอดเยี่ยมไทยลีกประจำฤดูกาล (1): 2562
# เทศบาลตำบลร่วมจิต
ร่วมจิต เป็นเทศบาลตำบลซึ่งมีอาณาเขตครอบคลุมพื้นที่บางส่วนของตำบลร่วมจิต ในอำเภอท่าปลา จังหวัดอุตรดิตถ์ ซึ่งครอบคลุมพื้นที่หมู่ 1,4 และบางส่วนของหมู่ 2,3,10,11 เดิมมีฐานะเป็นสุขาภิบาลร่วมจิตจัดตั้งขึ้นใน พ.ศ. 2526 แล้วจึงยกฐานะขึ้นเป็นเทศบาลตำบลใน พ.ศ. 2542 ด้วยผลของกฎหมาย นับเป็นเทศบาลตำบลแห่งที่ 2 ของอำเภอท่าปลา ที่จัดตั้งขึ้นพร้อมกันกับเทศบาลตำบลท่าปลา ปัจจุบันเทศบาลตำบลร่วมจิตมีประชากร 3,434 คน ตั้งอยู่ทางตะวันตกเฉียงใต้ของอำเภอท่าปลา อยู่ห่างจากตัวจังหวัดอุตรดิตถ์เป็นระยะทาง 29 กิโลเมตร

เทศบาลตำบลร่วมจิต มีขนาดตัวเมืองใหญ่และมีความเจริญกว่าตัวอำเภอท่าปลามาก เป็นศูนย์กลางทางเศรษฐกิจที่สำคัญแห่งหนึ่งของอำเภอท่าปลา เป็นที่ตั้งของธนาคารออมสิน สาขาอำเภอท่าปลา, ธนาคารเพื่อการเกษตรและสหกรณ์การเกษตรอำเภอท่าปลา การไฟฟ้าส่วนภูมิภาคอำเภอท่าปลา สหกรณ์การเกษตรอำเภอท่าปลา (สหกรณ์การเกษตรนิคมฯลำน้ำน่าน) นอกจากนี้ยังมีที่ทำการไปรษณีย์ร่วมจิต ซึ่งใช้รหัสไปรษณีย์แยกกันกับไปรษณีย์ท่าปลา ส่วนสภาพสังคมมีโรงเรียนทั้งหมดสามแห่ง ได้แก่ โรงเรียนอนุบาลอำเภอท่าปลา โรงเรียนร่วมจิตวิเทศศึกษา และโรงเรียนนิคมสร้างตนเองลําน้ำน่านสงเคราะห์ 3 ด้านสาธารณสุขนั้นมีโรงพยาบาลส่งเสริมสุขภาพตำบลร่วมจิต และโรงพยาบาลท่าปลาตั้งอยู่ห่างจากเขตพื้นที่เทศบาลไปอีกประมาณ 11 กิโลเมตร
# เอ็มบอมเบ
เอ็มบอมเบ  เป็นยานรบหุ้มเกราะความคล่องตัวสูง ป้องกันทุ่นระเบิด ที่ผลิตโดยพาราเมาต์กรุปจากประเทศแอฟริกาใต้ ซึ่งได้รับการเปิดตัวในปี ค.ศ. 2010 ทั้งนี้ "เอ็มบอมเบ" ได้รับการตั้งชื่อตามนักรบแอฟริกัน

 ข้อมูลจำเพาะของยานพาหนะ 
น้ำหนักที่ไม่ได้รับภาระของเอ็มบอมเบคือ 16 ตัน ส่วนน้ำหนักพร้อมรบสูงสุดคือ 27 ตันโดยมีลูกเรือ 11 นาย มันขับเคลื่อนหกล้อสำหรับใช้กับภูมิประเทศที่แตกต่างกัน มีความเร็วสูงสุดคือ 100 กม./ชม. ช่วงของมันคือ 700 กม.Brahmand

เอ็มบอมเบมีเครื่องยนต์ดีเซลคัมมินส์ ไอเอสบีอี4 ที่ 300 กิโลวัตต์ และระบบเกียร์อัตโนมัติอัลลิสัน 6 สปีด

 เกราะ 
ตัวถังเอ็มบอมเบตรงตามมาตรฐานสตาแนก 4569 ระดับ 4 ซึ่งหมายความว่ายานพาหนะสามารถทนการระเบิดทีเอ็นที 10 กิโลกรัมภายใต้ตัวถังหรือสถานีล้อใด ๆ ตามมาตรฐาน เอ็มบอมเบสามารถปกป้องลูกเรือของตนจากอาร์พีจี ในขณะที่หน่วยที่นำมาประกอบเพิ่มเติมป้องกันระเบิดแสวงเครื่อง ทีเอ็นทีสูงสุด 50 กิโลกรัมที่ 5 เมตรEngineering News

 อาวุธยุทธภัณฑ์ 
เอ็มบอมเบติดอาวุธด้วยปืนกลหนัก หรือปืนใหญ่อัตโนมัติ นอกจากนี้ เอ็มบอมเบสามารถติดตั้งอุปกรณ์มองกลางวันและกลางคืน

 ฟังก์ชัน 
เอ็มบอมเบสามารถกำหนดให้เป็นรถลำเลียงพลหุ้มเกราะ, ยานรบ, ยานพาหนะบัญชาการ หรือรถพยาบาลDefence Update Brahmand

 ประจำการ 
thumb|400px|แผนที่เอ็มบอมเบประจำการเป็นสีน้ำเงิน

 ประจำการปัจจุบัน 
 : ในการสั่งซื้อ 50 คัน
# อี ย็อง-แร
อี ย็อง-แร  (ฮันกึล: 이용래; ฮันจา: 李容來; เกิดวันที่ 17 เมษายน พ.ศ. 2529) เป็นนักฟุตบอลชาวเกาหลีใต้ เล่นในตำแหน่งกองกลางตัวรับ ซึ่งเขาสามารถเล่นในตำแหน่งเซ็นเตอร์แบ็ก ได้ โดยปัจจุบันได้ลงเล่นให้กับแทกู ในอดีตนั้นเขาเคยเล่นให้กับเชียงราย ยูไนเต็ด ในไทยลีก

 เกียรติประวัติ 
ส่วนตัว
 ฮุนไดออยล์แบงก์ เคลีกชาเลนจ์ ผู้เล่นกองกลางที่ดีที่สุด : 2014
 การแข่งขันกีฬาฟุตบอลมัธยมปลายระดับชาติครั้งที่ 37 : 2004

เชียงราย ยูไนเต็ด
 ไทยลีก (1): 2019
 ไทยแลนด์แชมเปียนส์คัพ (2): 2018, 2020
 ไทยลีกคัพ (1): 2018
# เกษรา วัฒนสังข์
เกษรา วัฒนสังข์  เป็นนักแสดง และนางแบบชาวไทยในสังกัดช่อง 7 เอชดี เป็นผู้ครองตำแหน่งไทยซุปเปอร์โมเดลคอนเทสต์ 2018‘เกษรา’ สาวมั่นลูกพระนาง ไทยซูเปอร์โมเดล 2018www.matichon.co.th ฉบับเมื่อวันที่ 3 เมษายน 2561

 ประวัติ 
เกษรา วัฒนสังข์  เกิดที่จังหวัดนนทบุรี เป็นนางแบบ นักแสดง และเป็นผู้ครองตำแหน่งรางวัลชนะเลิศ เวทีการประกวดไทยซุปเปอร์โมเดลคอนเทสต์ 2018 จากการประกวดรอบตัดสินเมื่อวันที่ 30 มีนาคม พ.ศ. 2561 ณ ห้องบางกอกคอนเวนชันเซ็นเตอร์ ศูนย์การค้าเซ็นทรัลพลาซา ลาดพร้าว ปัจจุบันเกษรากำลังศึกษาปริญญาตรี มหาวิทยาลัยราชภัฏสวนสุนันทาสาขาการจัดการอุตสาหกรรมท่องเที่ยวและบริการ"เฟิร์น" จับมือ "ตรัย" คว้า "ไทยซูเปอร์โมเดล" และ "สมาร์ทบอย 2018"mobile.daradaily.com ฉบับเมื่อวันที่ 31 มีนาคม 2561

เกษราเริ่มเข้าสู่วงการบันเทิงไทยได้รับโอกาสเข้าร่วมการประกวดจากเวทีการประกวดไทยซุปเปอร์โมเดลคอนเทสต์ 2018 พร้อมได้รับรางวัลพิเศษอีก 2 ตำแหน่ง ได้แก่ รางวัลโฟโตจินิค โมเดล และ รางวัลสาวมั่นใจ ใส่ใจสุขภาพ และเงินสดรางวัล 5 แสนบาท เมื่อวันที่ 30 มีนาคม พ.ศ. 2561 ใสมาแรงส์!!แพงเวอร์ "เกษ เกษรา" สาวใสประเดิมเวทีไทยซุปฯซิว 2 รางวัล สยามดารา ฉบับเมื่อวันที่ 5 มีนาคม 2561เมื่อในปี 2561 เกษราได้ลงนามสัญญาเป็นนักแสดงในสังกัดสถานีช่อง 7 เอชดีปัจจุบัน‘น้องเฟิร์น’สาวราชภัฏสวนสุนันทา คว้าไทยซูเปอร์โมเดล 2018ข่าวสด ฉบับเมื่อวันที่ 31 มีนาคม 2561ผิวแทนก็แซ่บได้ “เฟิร์น-เกษรา” ซูเปอร์โมเดลฉีกกฎความงาม!ผู้จัดการASTV ฉบับเมื่อวันที่ 13 เมษายน 2561

เมื่อในปี 2562 เกษรามีผลงานละครเรื่อง สี่ไม้คาน และเป็นที่รู้จักกันในบทบาท โฉมเฉิดฉาย ได้รับโอกาสร่วมแสดงละครเรื่องนี้และเป็นการพลิกบทบาทเป็นนางร้ายชิมลางละครเรื่องแรกขณะที่รอออกอากาศ

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี 

| rowspan = "2" | 2562 || align="center"| มัจจุราชฝึกหัด || align="center"| สมหญิง
|-
| align="center"| สี่ไม้คาน || align="center"| โฉมเฉิดฉาย
|-
| rowspan = "2" | 2563 || align="center"| จากศัตรูสู่หัวใจ || align="center"| อรวรรณ / อรฤดี
|-
| align="center"| เจาะเวลาหาผู้ใหญ่ || align="center"| แมว
|-
| rowspan = "3" | 2565
| align="center"| นางสาวส้มหล่น || align="center"| จุฑารัตน์ (จูน)
|-
| align="center"| สามีชั่วคืน || align="center"| ปริมลดา (ปริม)
|-
| align="center"| หุบพญาเสือ || align="center"| กระแต
|-
| rowspan = "2" | 2566
| align="center"|  รักแท้แซ่บหลาย || align="center"| เภตรา
|-
| align="center"| เพลิงไพร || align="center"|  มิ้น
|-
| rowspan = "4" | 2568
| align="center"| คุณแม่แก้ขัด || align="center"| เอมอร (อร)
|-
|align="center"| เมืองแก้ว || align="center"| ครูแก้วตา
|-
| align="center"| พรหมพยศ || align="center"| จำเรียง
|-
| align = "center"| ดุจจันทร์ดั้นเมฆ ||align = "center"| ตวงทอง
|-
|}
# รีการ์ดู ซังตุส
รีการ์ดู เอ็งรีกี ดา ซิลวา ดุส ซังตุส (13 กุมภาพันธ์ ค.ศ. 1987) เป็นอดีตนักฟุตบอลชาวบราซิล

 สโมสรอาชีพ 
ซังตุสเดินทางมายังสวีเดนและเริ่มเล่นให้กับกัลมาร์ใน ค.ศ. 2007 ต่อมาในฤดูกาลถัดมา เขาถูกปล่อยยืมตัวให้กับโอตวิดาแบรยส์ ซึ่งเขาได้กลายเป็นผู้ทำประตูสูงสุดของสโมสรประจำฤดูกาล ซังตุสกลับสู่กัลมาร์อีกครั้งหลังจากที่สโมสรไม่สามารถป้องกันตำแหน่งชนะเลิศในลีกได้สำเร็จ และในอีกสองฤดูกาลถัดมา ซังตุสได้เลื่อนมาเล่นให้กับทีมชุดใหญ่

ในเดือนสิงหาคม ค.ศ. 2012 ซังตุสได้เข้าร่วมซ็องดัล สโมสรในนอร์เวย์ ต่อมาในวันที่ 15 ธันวาคม ค.ศ. 2014 ซังตุสย้ายไปกุ้ยโจวเหรินเหอในไชนีสซูเปอร์ลีก贵州人和宣布签约3名外援 at sports.sohu.com 2014-12-15 Retrieved 2014-12-15

นับตั้งแต่ ค.ศ. 2016 ซังตุสเล่นให้กับเซเรซโซ โอซากะ ในเจลีกของญี่ปุ่น

 เกียรติประวัติ 
อุทัยธานี
 ไทยลีก 3 โซนภาคเหนือ: 2564–65
 ไทยลีก 3 รอบระดับประเทศ: 2564–65

รางวัลส่วนตัว
 ผู้ทำประตูสูงสุดในไทยลีก 2: 2565–66 (28 ประตู)
 ผู้ทำประตูสูงสุดในไทยลีก 3: 2564–65 (30 ประตู)
# อีวาน เปตรอฟสกี
อีวาน กอร์กีวิช เปตรอฟสกี  เป็นนักคณิตศาสตร์ชาวสหภาพโซเวียตที่ศึกษาเกี่ยวกับสมการเชิงอนุพันธ์ย่อย เปตรอฟสกีมีส่วนร่วมสำคัญในการแก้ปัญหาของฮิลเบิร์ทข้อที่สิบเก้าและสิบหก และค้นพบแอ่งเปตรอฟสกี นอกจากนี้เขายังศึกษาเกี่ยวกับทฤษฎีของปัญหาเงื่อนไขขอบ ความน่าจะเป็น และทอพอโลยีของเส้นโค้งพีชคณิตและผิวพีชคณิต

 ประวัติ 
เปตรอฟสกีเกิดและเติบโตที่เมืองเซฟสค์ (Sevsk) ในแคว้นเบรียนสค์ (Bryansk Oblast) ในตระกูลพ่อค้าที่เป็นที่นับถือในเมือง เขาเข้าเรียนในโรงเรียนที่ตระกูลของเขามีส่วนร่วมสบทบทุนก่อสร้าง ผลการเรียนของเปตรอฟสกีอยู่ในเกณฑ์ดีมากในทุกวิชา แม้ว่าวิชาที่เขาชื่นชอบในตอนนั้นคือวิชาเคมี และวิชาคณิตศาสตร์จะอ่อนกว่าวิชาอื่น ๆ ก็ตามเนื่องจากคุณภาพของครูผู้สอน เปตรอฟสกีเข้าศึกษาวิชาเคมีและชีววิทยาที่มหาวิทยาลัยมอสโกใน ค.ศ. 1917 อย่างไรก็ตาม การปฏิวัติรัสเซียเริ่มต้นขึ้นก่อนที่เขาจะได้เข้าเรียน เขาจึงตัดสินใจเดินทางกลับเซฟสค์ ก่อนที่ครอบครัวของเขาจะอพยพย้ายไปยังเมืองแยลือซาแวตฮรัด (เมืองนี้เปลี่ยนชื่อหลายครั้งจนกระทั่งใช้ชื่อกรอปึวนึตสกึยในปัจจุบัน) ในประเทศยูเครน

ที่เยลิซาเวตฮรัต เปตรอฟสกีเข้าเรียนวิศวกรรมเครื่องกล และค้นพบว่าเมื่อเขาพยายามอ่านตำราทฤษฎีกลศาสตร์ซึ่งแต่งโดยนีโคไล จูคอฟสกี ความรู้คณิตศาสตร์ของเขาไม่ดีพอที่จะเข้าใจทฤษฎีในตำรานั้นได้ เปตรอฟสกีจึงเริ่มค้นหาตำราคณิตศาสตร์เพื่อปรับพื้นฐานตนเอง อย่างไรก็ตาม เขาได้พบตำราของดีรีเคลฺ ซึ่งทำให้เขาประทับใจมากจนตัดสินใจเปลี่ยนมาศึกษาวิชาคณิตศาสตร์แทน เมื่อสถานการณ์การปฏิวัติและสงครามกลางเมืองสงบลง เปตรอฟสกีจึงเดินทางกลับมาศึกษาคณิตศาสตร์ที่มหาวิทยาลัยมอสโก เปตรอฟสกีเป็นลูกศิษย์ของดมีตรี เอโกรอฟ และมีลูกศิษย์ 11 คน โดยลูกศิษย์คนสำคัญได้แก่โอลกา เลดืยเจนสกายา, เยฟเกนี ลันดิส, โอลกา โอเลย์นิค, เซียร์เกย์ โกดูนอฟ และอะเลคเซย์ ฟีลิปปอฟ

หลังจบการศึกษา เปตรอฟสกีเริ่มต้นสอนหนังสือที่มหาวิทยาลัยเดิมตั้งแต่ ค.ศ. 1929 และได้รับตำแหน่งศาสตราจารย์ใน ค.ศ. 1933 นอกจากนี้ยังสอนที่สถาบันอื่นอีกสองสถาบันในรัสเซียได้แก่สถาบันวิจัยและพัฒนาวิศวกรรมและสถาบันคณิตศาสตร์สเตคลอฟ เขายังเป็นสมาชิกของสำนักวิทยาศาสตร์โซเวียตตั้งแต่ ค.ศ. 1946 ได้รับรางวัลสตาลินสองครั้งได้แก่ ค.ศ. 1946 จากผลงานด้านสมการเชิงอนุพันธ์ และค.ศ. 1952 จากการเขียนตำราคณิตศาสตร์ และได้รับรางวัลวีรชนแรงงานแห่งสังคมนิยม ใน ค.ศ. 1969 เปตรอฟสกีดำรงตำแหน่งอธิการบดีมหาวิทยาลัยมอสโก ตั้งแต่ ค.ศ. 1951–1973 และดำรงตำแหน่งประธานการประชุมนักคณิตศาสตร์ระหว่างประเทศที่กรุงมอสโก ใน ค.ศ. 1966 

เปตรอฟสกีเสียชีวิตเมื่อวันที่ 15 มกราคม ค.ศ. 1973 ก่อนวันเกิดครบรอบอายุ 72 ปีของเขาเพียง 3 วัน

 ผลงานตีพิมพ์สำคัญ 
.
.
.
.
.
# คิม พย็อง-แร
คิม พย็อง-แร  (ฮันกึล: 김평래; 9 พฤศจิกายน ค.ศ. 1987 —) เป็นนักฟุตบอลชาวเกาหลีใต้ เล่นตำแหน่งกองกลาง

 สโมสรอาชีพ 
พย็อง-แร เริ่มต้นอาชีพกับเมทาลูห์ ซาปอริซยา ในยูเครนเนียนพรีเมียร์ลีก เขาได้ลงเล่นนัดแรกให้กับสโมสรเมื่อวันที่ 2 สิงหาคม ค.ศ. 2009 ในนัดที่พบกับอิลลิชิเว็ตส์ โดยลงเล่นเป็นตัวสำรองในนาทีที่ 65

 แหล่งข้อมูลอื่น 
 FC Metalurh Zaporizhya official site profile
# จอห์นนี ซินส์
สตีเว่น วูลฟี่(เกิดเดือนพฤษภาคม ค.ศ. 1978) เป็นที่รู้จักอย่างมืออาชีพคือ จอนห์นี่ ซินส์ เป็นนักแสดงภาพยนตร์ลามก ผู้อำนวยการสร้าง และบุคคลทางอินเทอร์เน็ต เขาได้รับการเสนอชื่อสำหรับรางวัลอุตสาหกรรมผู้ใหญ่จำนวนมาก รวมทั้งรางวัลเอวีเอ็น(AVN)สำหรับนักแสดงชายแห่งสองปีซ้อน เขาได้อยู่ในการค้นหาภาพยนตร์ลามกที่เป็นที่นิยมอย่างต่อเนื่อง

thumb|โลโก้บริษัทผู้ผลิตของจอนห์นี่ ซินส์

 รางวัลและได้รับการเสนอชื่อเข้าชิงรางวัล 
+List of accolades received by Johnny SinsAwards and nominationsAwardWonNominated AVN Award   Pornhub Award XBIZ Award   XRCO Award   Total numbers of wins and nominations   

AwardYearNominated workCategoryResultAVN Award2008Fuck ClubBest Couples Sex Scene - Video 2009CheerleadersBest Group Sex Scene Johnny SinsBest Male Newcomer CheerleadersBest Three-Way Sex Scene 2010Cum-Spoiled SlutsBest Three-Way Sex Scene 2011Big Butts Like It Big 6Best Anal Sex Scene Performers of the Year 2010Best Couples Sex Scene Johnny SinsUnsung Male Performer of the Year 2012Introducing the Russo TwinsMost Outrageous Sex Scene Johnny SinsUnsung Male Performer of the Year 2013Brazzers Presents: The Parodies 2Best Three-Way Sex Scene Johnny SinsUnsung Male Performer of the Year 2014BridesmaidsBest Group Sex Scene 2015Johnny SinsFavorite Male Porn Star Male Performer of the Year2016Sins Life Part 2Best Boy/Girl Sex Scene 2017Johnny SinsFavorite Male Porn Star 2018Young and Beautiful 3Best Boy/Girl Sex Scene Sins Life: Sex TourBest Three-Way Sex Scene Johnny SinsMale Performer of the Year Favorite Male Porn Star Pornhub Award2018Most Popular Male Performer by Women XBIZ Award2010Male Performer of the Year 2014BridesmaidsBest Scene – Feature Movie Big Tits at Work 17Best Scene – Vignette Release My Dad's Hot Girlfriend 17 Johnny SinsMale Performer of the Year 2015Doctor's OrdersBest Scene – Vignette Release 2016Let's Play Doctor Johnny SinsMale Performer of the Year 2017I Have a Wife 36Best Scene – Vignette Release Johnny SinsMale Performer of the Year 2018Natural Beauties 2Best Sex Scene – Vignette Release XRCO Award2009Johnny SinsNew Stud 2014Male Performer of the Year 2015Unsung Swordsman of the Year 2017
# อเล็กซานเดอร์ เฟรเซอร์ ลอร์ดที่ 20 แห่งซอลเทิน
อเล็กซานเดอร์ เฟรเซอร์ ลอร์ดที่ 20 แห่งซอลเทิน  เกิดเมื่อวันที่ 3 มีนาคม 2429 เป็นบุตรชายของ อเล็กซานเดอร์ เฟรเซอร์ ลอร์ดที่ 19 แห่งซอลเทิน และ แมรี เฮเลนา กราสเตน-บิลลิว เมือ่แรกเกิดดำรงตำแหน่งที่ มาสเตอร์แห่งซอลเทิน จนกระทั่งปี 2476 ได้กลายเป็น ลอร์ดที่ 20 แห่งซอลเทิน โดยเขาได้รับการศึกษาที่วิทยาลัยอีตัน และ นิว คอร์เกรท อ๊อกฟอร์ด จนเมื่อเกิดสงครามโลกครั้งที่หนึ่ง เขาถูกจับกุมตัวจากการเป็นเชลย 

อเล็กซานเดอร์ เฟรเซอร์ ลอร์ดที่ 20 แห่งซอลเทิน สมรสกับ โดโรธี แกรดีน เวลบี เมื่อวันที่ 8 มิถุนายน 2463 มีบุตร 2 คน คือ
เล็กซานเดอร์ ไซมอน เฟรเซอร์ มาสเตอร์แห่งซอลเทิน
ฟลอรา เฟรเซอร์ เลดีที่ 21 แห่งซอลเทิน

เมื่อปี 2487 บุตรชายคนโตของเขาได้ถึงแก่กรรมลงในสงครามโลกครั้งที่สอง ทำให้ตำแหน่งของเขาตกไปเป็นของลูกสาวคนสุดท้องคือ ฟลอรา เฟรเซอร์ เลดีที่ 21 แห่งซอลเทิน

อเล็กซานเดอร์ เฟรเซอร์ ลอร์ดที่ 20 แห่งซอลเทิน ถึงแก่กรรมลงเมื่อวันที่ 31 สิงหาคม 2522 สิริอายุรวม 93 ปี
 อ้างอิง 
 "Obituary: Lord Saltoun". The Times. The Times Digital Archive. 3 September 1979. p. 10.
 Mosley, Charles, ed. (2003). Burke's Peerage, Baronetage & Knighthood (107 ed.). Burke's Peerage & Gentry. p. 3514. ISBN 0-9711966-2-1.
# เมารู ฌอบ ปงชิส ฌูนีโยร์
เมารู ฌอบ ปงชิส ฌูนีโยร์ (10 ธันวาคม ค.ศ. 1989 —) หรือ เมารีญู  เป็นนักฟุตบอลชาวบราซิล เล่นตำแหน่งกองหน้า โดยเคยมาเล่นให้กับพีที ประจวบ 2 ครั้งในปี ค.ศ. 2019 และ ค.ศ. 2022

 สโมสรอาชีพ 
ในวันที่ 24 มิถุนายน ค.ศ. 2019 เมาริญญูได้ย้ายมาพีที ประจวบ ในไทยลีก

 เกียรติประวัติ 
พีที ประจวบ
 ไทยลีกคัพ: 2562
# โลเซมี การาบูเอ
โลเซมี การาบูเอ (18 มีนาคม ค.ศ. 1988 —) เป็นนักฟุตบอลชาวโกตดิวัวร์http://koaci.com/cote-d%E2%80%99ivoire-franco-ivoirien-lossemy-karaboue-travaille-pour-porter-maillot-elephants-88042.html ปัจจุบันเล่นตำแหน่งกองกลางให้กับ สโมสรฟุตบอลขอนแก่น ยูไนเต็ด  ในไทยลีก เขามีสิทธิ์ติดทีมชาติได้ทั้งโกตดิวัวร์และฝรั่งเศส

 สโมสรอาชีพ 
การาบูเอเริ่มต้นกับทีมเยาวชนของออแล็งปิกลียอแน โดยเขาได้เล่นร่วมกับนักฟุตบอลสมัครเล่น ต่อมาหลังจากจบฤดูกาล 2007–08 เขาได้ย้ายไปเซอด็อง สโมสรในภูมิภาคอาร์แดน เขาลงเล่นฟุตบอลอาชีพนัดแรกเมื่อวันที่ 29 สิงหาคม ค.ศ. 2008 ในการแข่งขันลีกเดอ นัดที่พบกับแก็งก็อง โดยลงมาเป็นตัวสำรองและมีเวลาเล่น 35 นาที ผลจบลงด้วยการเสมอ 1–1 การาบูเอได้ลงเล่นเป็นตัวจริงอยู่ประมาณห้านัด ก่อนที่จะถูกลดเป็นตัวสำรองในหลายนัดถัดมา

หลังจากที่เขาหมดสัญญากับทรัว การาบูเอก็มีข่าวเชื่อมโยงกับคัยเซริสพอร์ สโมสรในตุรกี
# ยูกิ บัมบะ
ยูกิ บัมบะ (2 สิงหาคม ค.ศ. 1986 —) เป็นนักฟุตบอลชาวญี่ปุ่นเล่นตำแหน่งกองกลาง บัมบะเป็นนักฟุตบอลต่างชาติที่เคยเล่นให้กับหลายสโมสรในประเทศไทย

 สถิติอาชีพ 

สโมสรฤดูกาลลีกถ้วยทวีปอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูซางาวะ ชิงะ 2009 เจแปนฟุตบอลลีก2501ลงเล่นในถ้วยจักรพรรดิ0–00160 201011100–00111 201114220–00162 ทั้งหมด503300000533 ชลบุรี 2014 ไทยพรีเมียร์ลีก1711ลงเล่นในไทยเอฟเอคัพ00000181 ทั้งหมด674400000714
หมายเหตุ
# ลิซา แอนน์
ลิซา แอนน์ คอร์โปร่า(เกิดวันที่ 9 พฤษภาคม ค.ศ. 1972)(เป็นที่รู้จักอย่างมืออาชีพคือ ลิซา แอน)เป็นนักแสดงหญิงภาพยนตร์ลามกชาวอเมริกันและนักจัดรายการวิทยุ เธอยังได้ทำงานเป็นผู้อำนวยการสร้างและเอเย่นต์ทาเลนท์(Talent agent) เธอได้ถูกกล่าวถึงบทบาทแสดงของเธอสำหรับการล้อเลียนแก่อดีตผู้ว่าการรัฐอะแลสกา แซราห์ เพลิน ที่อยู่ในภาพยนตร์ลามกถึงหกเรื่อง เธอได้เป็นสมาชิกของหอเกียรติคุณของรางวัลเอวีเอ็น(AVN), เอ็กซ์อาร์ซีโอ(XRCO) และ Urban X

รางวัล
thumb|แอนน์ในงานเอวีเอ็น เอ็กซ์โป ปี 2013
# เอาโทบานหมายเลข 8
เอาโทบานหมายเลข 8  หรือย่อว่า A8 เป็นหนึ่งในทางหลวงเอาโทบานของประเทศเยอรมนี มีระยะทาง 497 กิโลเมตร เชื่อมประเทศลักเซมเบิร์กกับรัฐซัลทซ์บวร์คของประเทศออสเตรีย ระหว่างเส้นทางพากผ่านเมืองสำคัญอย่างคาลส์รูเออ, ฟอทซ์ไฮม์, ตอนใต้ของชตุทการ์ท, เอาคส์บวร์ค, มิวนิก และซัลทซ์บวร์ค ถือเป็นถนนสายสำคัญที่สุดที่เชื่อมฝั่งตะวันตก-ตะวันออกในภาคใต้ของเยอรมนี

เอาโทบานหมายเลข 8 เป็นเอาโทบานสายแรก ๆ ของประเทศเยอรมนี การก่อสร้างเริ่มขึ้นในเดือนมีนาคม ค.ศ. 1934 ในสมัยนาซีเยอรมนี โดยใช้ชื่อว่า ไรชส์เอาโทบาน  ในช่วงแรกนี้ก่อสร้างเพียงช่วงเมืองคาลส์รูเออกับเมืองซัลทซ์บวร์ค มีทางวิ่งขนาด 2+2 ช่องจราจรแบบไม่มีทางบริการฉุกเฉินและมีโค้งรัศมีแคบ ต่อมาหลังสงครามโลกครั้งที่สองจึงมีการก่อสร้างส่วนต่อขยายไปยังเมืองอื่น ๆ 

ในปัจจุบัน แม้ส่วนใหญ่ของเส้นทางถูกอัพเกรดเป็นมาตรฐานใหม่ 3+3 ช่องจราจรพร้อมระบบอำนวยความปลอดภัยครบครัน แต่บางช่วงยังคงเป็นทางวิ่ง 2+2 ช่องจราจรแบบไม่มีทางบริการฉุกเฉินเหมือนกับก่อนสมัยสงครามโลก ทำให้ A8 กลายเป็นหนึ่งในเอาโทบานที่หนาแน่นและอันตรายที่สุดในเยอรมนี โดยเฉพาะช่วงที่ผ่านป่าดำและทิวเขาแอลป์ชวาเบิน

 ระเบียงภาพ 

แหล่งข้อมูลอื่น
# โซโรนบัย เจนเบกัฟ
โซโรนบัย ชารีโปวิช เจนเบกัฟ  เป็นนักการเมืองชาวคีร์กีซซึ่งดำรงตำแหน่งประธานาธิบดีคีร์กีซสถานตั้งแต่ปี พ.ศ. 2560 ถึง พ.ศ. 2563 เขายังเป็นนายกรัฐมนตรีคีร์กีซสถานระหว่างเดือนเมษายน พ.ศ. 2559 ถึงเดือนสิงหาคม พ.ศ. 2560